ธ.กรุงเทพปล่อยกู้อินเด็กซ์ฯ4.6พันล้าน
ธนาคารกรุงเทพสนับสนุนสินเชื่อแก่บริษัทอินเด็กซ์ ลิฟวิ่งมอลล์ เพื่อขยายธุรกิจ 4.6 พันล้านบาท
14 ก.ค. 2554

ธนาคารกรุงเทพสนับสนุนสินเชื่อแก่บริษัทอินเด็กซ์ ลิฟวิ่งมอลล์ เพื่อขยายธุรกิจ 4.6 พันล้านบาท
นายปิติ สิทธิอำนวย กรรมการธนาคาร และนายชาติศิริ โสภณพนิช กรรมการผู้จัดการใหญ่  ธนาคารกรุงเทพ ร่วมลงนามในการสัญญาการปล่อยสินเชื่อในวงเงิน 4.6 พันล้านบาท แก่ นายพิศิษฐ์ ปัทมสัตยาสนธิ ประธานกรรมการ และนางสาวกฤษชนก ปัทมสัตยาสนธิ กรรมการผู้จัดการ  บริษัท อินเด็กซ์ ลิฟวิ่งมอลล์ เพื่อใช้ในการลงทุนขยายธุรกิจของอินเด็กซ์ ลิฟวิ่งมอลล์ ทั้งในปัจจุบันและอนาคต เพื่อครองความเป็นเจ้าตลาดเฟอร์นิเจอร์ในตลาดเอเชีย 
ผู้บริหารธนาคารกรุงเทพยืนว่า พร้อมจะสนับสนุนธุรกิจครอบครัวของคนไทยให้สามารถขยายตลาดไปสู่ระดับภูมิภาคและระดับโลกอย่างต่อเนื่อง โดยเฉพาะอย่างยิ่งความพร้อมสำหรับ ”ทศวรรษแห่งเอเชีย” ซึ่งกลุ่มอินเด็กซ์จะต้องขยายกิจการออกไปสู้กับคู่แข่งในตลาดนี้